cyanic-selkie/wikianc huggingface dataset:
Kofun-tydperk
Kofun-grafte
Kofun het vier basiese vorms: rond en vierkantig is die algemeenste, gevolg deur 'kammossel-dop' en 'sleutelgat'. Die sleutelgatgraf is 'n unike styl wat slegs in Japan aangetref word,met 'n vierkantige voorkant en ronde agterkant. Kofun wissel in grootte van 'n paar meter tot meer as 400 meter lank, en ongeglasuurde erdewerkfigure (Haniwa) is dikwels onder 'n kofun se omtrek begrawe.
Oorgang na die Asuka-tydperk
Teen die einde van die tydperk het die Yamato-stam aan bewind gekom en die Keiserlike Huis van Japan geword. Kontak met China en Korea het toegeneem, en Sjintoïsme het sy verskyning gemaak.
Die Oorgang na die Asuka-tydperk (538-710), is gekenmerk deur die bekendstelling van Boeddhisme, en die aanvaarding van Chinese karakters as 'n skryfstelsel.
2009 Britse Grand Prix
Die 2009 Formule Een Britse Grand Prix is op 21 Junie 2009 op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Sebastian Vettel in sy Red Bull-Renault gewen.
Kwalifisering
duimnael|links|1000px|Wegspringrooster vir die 2009 Britse Grand Prix.
Bramwell Fletcher
Bramwell Fletcher (20 Februarie 1904 – 22 Junie 1988) was 'n Engelse akteur. Hy was bekend vir sy rolle in die rolprente Raffles (1930), Daughter of the Dragon (1931), Svengali (1931), en The Mummy (1932).
Komkommerkruid
Die komkommerkruid (Borago officinalis), ook bernagie genoem, is 'n maklik herkenbare, grofharige, eenjarige plant in die blomplantfamilie Boraginaceae, en dra blou blomme.
Dit is inheems aan die Middellandse Seegebied en het ingeburger geraak op baie ander plekke. Dit groei bevredigend in tuine in die meeste klimaatsones, en oorleef in dieselfde tuin van jaar tot jaar deur selfsaaiing. Die blare is eetbaar en daarom word die plant hiervoor gekweek in tuine in sommige dele van Europa. Die plant word ook kommersieel verbou vir komkommerkruidolie uit sy sade.
Piers Flint-Shipman
Piers Flint-Shipman (23 Januarie 1962 – 2 Junie 1984) was 'n Engelse akteur. Hy was bekend vir sy rolle in die rolprent Another Country (1984) en in die televisiereeks Play for Today (1970).
Sablespruit
Die Sablespruit is 'n spruit wat in die wildernisgebied van die Hans Merensky-natuurreservaat, in Limpopo, Suid-Afrika vloei. Dit is in die opvanggebied van die Letabarivier geleë.
Philip Reeve
Philip Reeve (gebore 28 Februarie 1966) is 'n Britse skrywer en illustreerder van kinderboeke. Hy is mees bekend vir die Mortal Engines Quartet fantasiereeks.
1. FC Kaiserslautern
1. FC Kaiserslautern is 'n Duitse sokkerklub uit die stad Kaiserslautern. Kaiserslautern speel in die Fritz Walterstadion, vernoem na die aanvoerder van die Duitse nasionale span wat in 1954 die wêreldbeker gewen het.
Kaiserslautern is op 2 Junie 1900 gestig as FC 1900 Kaiserslautern. Die klub was 'n samesmelting tussen Germania 1896 en Fußballgesellschaft 1899. Die klub was van die begin af 'n lid van die Bundesliga en is in 1996 die eerste keer gerelegeer, alhoewel die span in daardie jaar die DFB-Pokal (die Duitse uitklopbeker) gewen het.
Erelys
Duitse sokkerkampioen DFB-Pokal
Henry A. Barrows
Henry A. Barrows (29 April 1875 – 25 Maart 1945) was 'n Amerikaanse akteur. Hy was bekend vir sy rolle in die rolprente Captain Blood (1924), The Little Irish Girl (1926), A Perfect Gentleman (1928), en Guilty Hands (1931).
Stormvoëls en pylstormvoëls
Stormvoëls en pylstormvoëls (Procellariidae) is 'n familie van voëls uit die orde van stormvoëlagtiges (Procellariiformes). Die familie het 86 spesies.
Bobb'e J. Thompson
Bobb'e J. Thompson (gebore 28 Februarie 1996) is 'n Amerikaanse akteur en vervaardiger. Hy is bekend vir sy rolle in die rolprente Shark Tale (2004), Role Models (2008), Cloudy with a Chance of Meatballs (2009), en Land of the Lost (2009).
Politsi
Politsi is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer.
Gerald Flood
Gerald Flood (21 April 1927 – 12 April 1989) was 'n Engelse akteur. Hy was bekend vir sy rolle in die rolprent Patton (1970) en in die televisiereekse City Beneath the Sea (1962), Sherlock Holmes (1964), en The Rat Catchers (1966).
Boginki
Die Boginki (Pools vir "godinnetjies"; enkelvoud: boginka) is geeste in die Poolse mitologie. Volgens die tradisie sou groepe ou vroue rituele uitvoer en offerande bring aan die nimfe van die rivieroewers. Boginki het glo babatjies van hul mensema's gesteel en hulle vervang met Odmience – die Veranderdes. Dit lyk of hulle voorgangers van die roesalki was.
Slawiese tale
Die Slawiese tale, 'n groep nou verwante tale van die Slawe en 'n subgroep van die Indo-Europese taalfamilie het sprekers in die grootste deel van Oos-Europa, in groot dele van die Balkan, in dele van Sentraal-Europa en Noord-Asië.
Oerslawies en die ontwikkeling van die Slawiese tale
Binne die Indo-Europese taalfamilie is die Slawiese tak die nouste verwant aan die Baltiese tale so dat sommige taalnavorsers aanneem dat daar op 'n vroeë stadium 'n gemeenskaplike Balto-Slawiese oertaal was. Hierdie hipotese vind intussen egter steeds minder steun.
Die Slawiese tale het uit 'n gemeenskaplike voorloper- of prototaal ontstaan wat Oer- of Protoslawies genoem word. Hierdie taal is nog nou verwant aan die oudste Slawiese skryftaal, Ou Kerkslawies of Oud-Bulgaars waarvan die oudste tekste uit die 9de eeu dateer.
Die ontwikkeling van 'n selfstandige Protoslawiese tak uit Indo-Europees het minstens 3 000 jaar gelede sy aanvang geneem. Slawies is sodoende die jongste tak van die Indo-Europese taalfamilie. Die hoofkenmerke van Slawies – die palatalisering van medeklinkers wat aan Slawiese tale hul tipiese klank verleen – en 'n neiging tot stygende sonoriteit van sillabes het stapsgewys ontwikkel.
Evansville
Evansville is die derde grootste stad (ná Indianapolis en Fort Wayne) in die Amerikaanse deelstaat Indiana en het 'n bevolking van 121 582 in 2000 gehad.
Slawiese tale
Oerslawies en die ontwikkeling van die Slawiese tale
Die drie hooftakke – Oos-, Wes- en Suid-Slawies – het waarskynlik teen die middel van die 1ste eeu n.C. uit Oerslawies begin ontwikkel. Die uitbreiding van Slawiese groepe en taalkontak met ander volke het die ontstaan van 'n verskeidenheid Slawiese tale en dialekte bevorder.
Evansville
Geografie
Evansville is geleë in die suidweste van Indiana aan die noordoewer van die Ohiorivier.
Slawiese tale
Oerslawies en die ontwikkeling van die Slawiese tale
Die Slawe het lank vir die Grieke en Romeine onbekend gebly. Van die 4de eeu het daar 'n uitbreiding na die weste plaasgevind. Die Slawe is in die 9de eeu vanuit die Bisantynse Ryk deur Cyrillus en Methodius gekersten. Ou Kerkslawies (soms ook Oudslawies, Oudbulgaars of Oudmasedonies genoem) het die taal van die Oosters-Ortodokse Kerk geword. Vanaf die 11de–12de eeu het daar 'n geografiese variasie ontstaan. Kerkslawies het vir lank as skryftaal gedien.
Die Oos-Slawiese en die Suid-Slawiese tale, behalwe Sloweens, Kroaties en Bosnies word met die Cyrilliese alfabet geskryf. Die Wes-Slawiese tale gebruik, onder die invloed van die Rooms-Katolieke Kerk, die Latynse alfabet.
Evansville
Demografie
In 2000 het die stad 'n bevolking van 121 582 gehad: 86,24% wit, 10,92% swart of Afro-Amerikaans, 0,21% Amerikaanse inboorlinge, 0,72% Asiaties, 0,05% Pasifiese eilanders, 0,49% van ander rasse en 1,37% van twee of meer rasse. Spaans-Amerikaners of Latyns-Amerikaners van enige ras het 1,1% van die bevolking uitgemaak.
Slawiese tale
Indeling
Die drieledige verdeling van die Slawiese tale neem nie die gesproke dialekte van elke taal in ag nie. Sekere sogenaamde oorgangsdialekte en hibriede vul baiekeer die gaping tussen die verskillende tale en vertoon ooreenkomste wat nie waargeneem word in die Slawiese letterkundige (i.e., standaard-) tale nie.
Genoegsame verskille bestaan tussen die verskeie Slawiese dialekte dat dit kommunikasie tussen sprekers van verskillende dialekte en tale moeilik of onmoontlik kan maak. Binne die individuele Slawiese tale kan dialekte min verskil soos in die Russiese dialekte of kan daar groot verskille wees soos in die Sloweense dialekte. Moderne massamedia, het egter tot gevolg dat variasie tussen al die Slawiese tale verminder. Let wel dat die geskiedkundige inter-Slawiese kulturele strominge, soos die invloed van die Suid-Slawiese Ou-Kerkslawies op Russies, tot 'n mate van eenvormigheid gelei het.
Gemeenskaplike eienskappe
Slawiese tale deel talle eienskappe, soos:
Slawiese leenwoorde
'n Aantal woorde in Afrikaans is uit Slawiese tale ontleen, waaronder grens (van Russies en Pools granica), pistool (van Tsjeggies píšťala), robot (van Tsjeggies robot), peits (van Sorbies bic en Pools bicz) en vampier (die presiese herkoms is onseker).
Letsitele
Letsitele is 'n nedersetting in die Letabavallei van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer.
Dit is 'n gebied wat uiters geskik is vir vrugte- en ander gewasboerdery, veral weens die warm klimaat en volop water vir besproeiing.
Vaalwater
Vaalwater is 'n dorp langs die Mokolorivier in die Limpopoprovinsie ten noorde van Suid-Afrika. Die Munisipale kantoor se naam is tussen 2006 en 2007 na Mabatlane verander, maar die dorp se naam bly onveranderd. Die dorp lê net noord van die Waterberg.
Trivia
duimnael|links|210px|Die [[Gereformeerde kerk Vaalwater.]] Die Sint Johannes die Doper-kerkgebou is 'n bekende baken op die dorp. Die kerk is deur Sir Herbert Baker ontwerp en op 15 Julie 1914 ingewy. Slegs plaaslike materiaal is gebruik om die kerk te bou. Die kerk kan 30 mense huisves. Die Mokolodam is sowat 50 km noordwes van Vaalwater.
Jean-Paul Sartre
Literêre bydrae
Sy eerste roman La nausée (Die mislikheid, 1938), wat talle outobiografiese elemente bevat, en die verhaalbundel Le mur (Die muur, 1939) verseker dat Sartre 'n belangrike plek in die literatuurgeskiedenis inneem. Met die Amerikaanse literêre styl van die montage, waarvan John dos Passos se Manhattan Transfer een van die bekendste voorbeelde is, as sy voorbeeld lei Sartre saam met Albert Camus, André Malraux, Antoine de Saint-Exupéry en Blaise Cendrars 'n nuwe fase van die Franse letterkunde in, wat onder die invloed van die Amerikaanse realisme staan.
Met Les mots (Die woorde), 'n verhaal oor sy kinderdae, lewer Sartre 'n buitengewone bydrae tot die outobiografiese genre.
Die toneelstukke van Sartre geniet minder aandag; dit gee veral uitdrukking aan Sartre se politieke oortuigings.
Ariamsvlei
Ariamsvlei is 'n nedersetting van omtrent 500 mense in die ǁKaras-streek in die suide van Namibië en 'n klein grenspos tussen Namibië en Suid-Afrika. Dit is suid-oos van Karasburg  geleë, op die B3-hoofweg. Dit lê op 804 meter bo seevlak. Die grenspos aan die Suid-Afrikaanse kant word Nakop genoem.
Ariamsvlei is 'n belangrike rusplek vir langafstandvragmotors, en 'n spoorweghalte op die lyn tussen Windhoek en Upington. Die nedersetting het 'n vulstasie, 'n winkel, en 'n restaurant.
Veronica Lauren
Veronica Lauren (gebore 17 Desember 1980) is 'n Amerikaanse aktrise. Sy is bekend vir haar rolle in die rolprente Forever Young (1992), Homeward Bound: The Incredible Journey (1993), en American Pie (1999), en in die televisiereeks Days of Our Lives (1965).
Friedrich Fromm
Friedrich Fromm (8 Oktober 1888 - 12 Maart 1945) was 'n Duitse leër offisier. In die Tweede Wêreldoorlog was Fromm bevelvoerder van die Reserweër (Ersatzheer), en was hy verantwoordelik vir opleiding en personeelvervanging vir gevegsafdelings van die Duitse leër, 'n pos wat hy die grootste deel van die oorlog beklee het.
Hy het in 1940 die Ritterkreuz des Eisernen Kreuzes ontvang. Hy is in Maart 1945 tereggestel omdat hy nie op 20 Julie 1944 teen die komplot opgetree het om Hitler te vermoor nie.
Universiteit van die Andes (Venezuela)
Die Universiteit van die Andes ( Spaans: Universidad de Los Andes, ULA) is die tweede oudste universiteit in Venezuela. Die universiteit se hoofkampus is in die stad Mérida in Venezuela geleë. ULA is die grootste universiteit in die Venezolaanse Andes, wat een van die grootste studente-liggame in die land het.
Purperbandsuikerbekkie
Die purperbandsuikerbekkie (Cinnyris bifasciatus) is 'n algemene standvoël in boomveld, vogtige savanne en kusstruike. Die voël is 10 cm groot en weeg 6 - 9 gram. In Engels staan die voël bekend as die Purple-banded sunbird.
Broek
'n Broek (Eng: trousers of pants in Noord-Amerika) is 'n klere-item wat van die middellyf tot by die enkels gedra word, en beide bene apart bedek (eerder as met materiaallap wat oor beide bene strek soos by jasse, rompe en rokke).
In meeste van die Westerse wêreld is broeke sedert antieke tye en die hele Middeleeuse tydperk gedra, en het die mees algemene vorm van laerliggaamklere vir volwasse mans geword in die moderne wêreld, alhoewel die kortbroek ook wyd gedra word, en kilts en ander klere in die verskillende streke en kulture. Sedert die middel-20ste eeu word broeke ook toenemend deur vroue gedra.
Jeans, gemaak van denim, is 'n vorm van die broek wat gemaklik dra, en word nou oral oor die wêreld deur beide geslagte gedra. 'n Kortbroek is dikwels die voorkeuritem in warm weer, of vir 'n paar sportsoorte en ook dikwels deur kinders en tieners gedra. Broeke word op die heupe of om die middellyf gedra en meestal in plek gehou deur 'n aparte gordel.
Walter Warlimont
Walter Warlimont (3 Oktober 1894 - 9 Oktober 1976) was 'n Duitse stafoffisier en oorlogsmisdadiger tydens die Tweede Wêreldoorlog. Hy het gedien as adjunkhoof van die Operasionele Personeel, een van die departemente in die Oberkommando der Wehrmacht (OKW), Nazi-Duitsland se opperbevel oor die Wehrmacht. Na die oorlog is Warlimont skuldig bevind in die Hoë Kommando-verhoor en tot lewenslange gevangenisstraf gevonnis. Hy is in 1954 vrygelaat.
Harashspruit
Die Harash of Harashu is 'n spruit wat oos van Tshokwane in die suide van die Krugerwildtuin in die Mpumalangaprovinsie van Suid-Afrika vloei. Dit is 400 km oos van Pretoria, die hoofstad. Die Harash is 'n sytak van die Nwaswitsontsorivier en deel van die Komati-opvanggebied.
Fritz Krause
Dr. Fritz Krause (1868–1959) was ’n Suid-Afrikaanse regsgeleerde.
Herkoms en kinderjare
Krause se voorsate was afkomstig van Oos-Pruise. Sy pa, Carl Johan Gottlieb Krause, het in 1848 of 1849 in Bloemfontein kom bly en gewerk as ’n mediese sendeling. Later het hy begin praktiseer as ’n dokter en word toe die dorp se distriksgeneesheer. Hy het ook ’n Volksraadlid geword. Fritz Krause se ma was Anna Wilhelmina Kellner. Die Krause-egpaar het 11 kinders gehad. Fritz en sy vier broers het almal skool gegaan aan Grey-kollege. Krause het matriek in die eerste klas geslaag en toe letterkunde en filosofie studeer by Victoria Kollege, waar hy die graad B.A. (honneurs) verwerf het. In 1890 het hy sy regsgraad met lof aan die Universiteit van Amsterdam voltooi. Drie jaar later het hy sy doktoraal in die regte verwerf. Daarna het hy ook toelating verkry om as advokaat in Engeland te praktiseer. Hy was vlot in Duits, Engels, Nederlands en Frans.
Advokaat in ZAR
In 1893 het hy in Pretoria begin praktiseer as advokaat en gou ’n goeie praktyk in die strafreg opgebou. Na die Jameson-inval het hy die staatsadvokaat in die hoogverraadsaak teen die lede van die “Reform Committee” bygestaan. Daarna is hy as “Eerste Publieke Vervolger en Waarnemende Staatsprocureur voor de Witwatersrand” aangestel. Sy bekendste saak was die vervolging van die man wat homself Baron von Veltheim genoem het. Hy is aangekla dat hy Wolf Joel, die neef van Barney Barnato, vermoor het. Die jurie het hom onskuldig bevind en die gehoor het luid gejuig, maar die regter was baie ontevrede met hul besluit. Daar is beweer dat Krause streng opgetree het teen onwettige drankverkope, maar nie teen prostitusie nie. Die gevolg was dat die nuwe staatsprokureur in Pretoria, Jan Smuts, in 1898 besluit het om Mostyn Cleaver aan te stel om prostitusie in Johannesburg hok te slaan.
Met die uitbreek van die Tweede Vryheidsoorlog het Krause aanvanklik in Johannesburg agtergebly om die goudmyne te beveilig, maar hy het later by die vegtende burgers aangesluit.
Spesiale Militêre Kommandant
Tydens lord Roberts se opmars van Bloemfontein na Pretoria, was daar op 24 April 1900 ’n groot ontploffing by die ammunisiefabriek van Thomas Begbie in Johannesburg. Die Spesiale Militêre Kommandant, ene Schutte, se nalatigheid is blameer en hy is vervang deur Krause. Paul Kruger en Louis Botha het hom opdrag gegee om te verhoed dat die goudmyne deur die Boere self verwoes word. Op 29 Mei het regter Kock juis in Johannesburg opgedaag om dit te doen. Krause het daarin geslaag om Kock te arresteer en sy kommando’tjie weg te jaag. Die volgende dag was Roberts in Germiston en hy stuur toe vir ene majoor Davis en ’n ou vyand van Krause, John Douglas Forster, om die onmiddellike en onvoorwaardelike oorgawe van Johannesburg te eis. Krause se antwoord was kort en kragtig: “No, sir, not immediately and not unconditionally.” Om straatgevegte te vermy, het Krause eers probeer om van alle vegtende burgers in die stad ontslae te raak. Die volgende dag het Roberts aan die voorpunt van sy leerskare die stad binnemarsjeer. Voor die regeringsgeboue in Commissionerstraat is die Vierkleur gestryk en die Union Jack gehys.
Krause was ’n krygsgevangene maar, nadat hy sy parool gegee het, is hy toegelaat om weer as advokaat te praktiseer. Toe hy egter weier om ’n eed van getrouheid af te lê, mog hy nie langer praktiseer nie. Daarna is hy toegelaat om na Engeland te gaan, waar hy weer as advokaat gepraktiseer het.
Verblyf in Engeland
Terwyl Krause op pad na Engeland was, het hy reeds die bepalings van sy parool-onderneming verbreek deur ’n verslag aan dr. Leyds op te stel waarin hy inligting verskaf het oor gebeure in Johannesburg na die Britse besetting. In Engeland het hy ook betrokke geraak in die verspreiding van inligting oor die konsentrasiekampe. Krause het ook ’n artikel, geskryf deur sy ou vyand Forster, gelees waarin die skrywer aangevoer het dat die Boere as rowers en bandiete behandel moes word en nie as oorlogvoerders nie. Krause was ontstoke en skryf aan sy vriend Broeksma in Johannesburg dat hy “ons mense” in kennis moes stel sodat hulle Forster of moes skiet of andersins skadeloos maak. Ongelukkig vir Krause het die Engelse sy brief aan Broeksma in die hande gekry en die gevolg was dat Krause in die Old Bailey aangekla was van aanstigting om moord te pleeg. Hy is skuldig bevind en tot twee jaar gevangenisstraf gevonnis. Hy is na nege maande losgelaat en het na Suid-Afrika teruggekeer.
Advokaat in Kaap en Transvaal
Krause se plan was om weer in die Transvaal as advokaat te praktiseer, maar lord Milner wou niks daarvan hoor nie. Hy het Krause ’n politieke vuurvreter genoem en hom verbied om dit te doen. Krause het sy praktyk in die Kaap hervat en die Transvaalse hooggeregshof genader om toegelaat te word om daar te praktiseer. Die hof het Krause se aansoek toegestaan en hy is terug Transvaal toe.
In 1907 is hy getroud met Annette Wallis, ’n geskeide vrou met twee dogters.
Hy was skaars in die Transvaal toe hy verkies is as dorpsraadlid in Johannesburg. Toe verantwoordelike bestuur in die Transvaal ingestel word, het hy Vrededorp namens Het Volk in die Volksraad. Hy is ook aangestel as lid van ’n hospitaalkommissie wat mynregulasies ondersoek het.
Kanadese gans
Die Kanadese gans (Branta canadensis) is 'n wilde gans wat endemies aan die arktiese en gematigde gebiede van Noord-Amerika is. Hulle word veral op die Aleoetiese Eilande in Alaska, Kanada, Meksiko en langs die Golf van Meksiko-kuslyn aangetref.
Beide mannetjies en wyfies het 'n identiese veredos, met 'n swart kop en nek, wit vlekke op die gesig en 'n bruin-grys liggaam.
Fritz Krause
Advokaat in Kaap en Transvaal
Een van die bekendste hofsake waarin hy verskyn het, was die moordverhoor van Taffy Long, die vakbondleier tydens die 1922-mynstaking. Long is ter dood veroordeel.
Kanadese gans
Wetenskaplikes onderskei tot 12 verskillende subspesies: die snaterende Kanadese gans is die kleinste en kan tot 1,4 kg word, terwyl die grootse, die reuse Kanadese gans, sowat 8 kg weeg.
Hul dieet bestaan hoofsaaklik groente, gras en waterplante. Hulle sal ook graan en die lêkorrels van hoenders en eende vreet.
Fritz Krause
Regter van Hooggeregshof
Van 1933 tot 1938 was hy Regter-president van die Oranje-Vrystaat Afdeling van die Hooggeregshof van Suid-Afrika.
Kanadese gans
Kanadese ganse broei tussen Augustus en Januarie. Hulle bou hul nes op die grond tussen lang gras en plante en voer dit dat met dons uit. Die wyfie lê vier tot tien wit eiers wat na 28 dae uitbroei. Die kuikens is self na een tot twee jaar broeigereed.
Perkūnas
Perkūnas (Litaus: Perkūnas, Lets: Pērkons, Pruisies: Perkūns, Jotwingies/Sudowies: Perkus) is die Baltiese hemels- en dondergod en een van die belangrikste godhede in die Baltiese pantheon. Sy naam word soms as 'n sinoniem vir 'n donderstorm gebruik. Die Oud-Pruisiese woord percunis word slegs in die Elbingse Woordelys genoem en hier met "donder" vertaal – daar is geen verwysings na 'n mitologiese of religieuse betekenis nie.
In die Litause en Letse mitologie en godsdiens is Perkūnas as die god van donder, reën, berge, eikebome en as hemelsgod gedokumenteer. Hy is een van die godhede in die Baltiese pantheon waarna die meeste verwys word en ook vandag nog algemeen bekend. In die Nieuheidense bewegings van Litaue en Letland speel Perkūnas 'n sentrale rol.
Voël
Voëls (klas Aves) is tweevoetige, warmbloedige, eierlêende, gewerwelde (Latyn: Vertebrata) diere, wat hoofsaaklik gekenmerk word deur vere en voorste ledemate wat vlerke genoem word, asook bene wat hol van binne is. Voëls het geëvolueer van theropoda-dinosourusse tydens die Juratydperk en die eerste bekende voël is die Laat-Jurassiese Archaeopteryx. Voëls wissel in grootte van klein swaeltjies tot groot loopvoëls soos volstruise en emoes. Daar is tussen 9 000 en 10 000 bekende voëlspesies in die wêreld en die klas Aves is dus die mees diverse klas van gewerwelde landbewoners.
Baie voëlspesies onderneem jaarlikse langafstand migrasies en veel meer nog voer korter, meer onreëlmatige swerfbewegings uit. Voëls is sosiale diere en kommunikeer deur visuele seine en deur aanwending van roepe en sang. Ander sosiale gedrag sluit ondermeer gemeenskaplike jag, broei en vlug in. Voëls is hoofsaaklik sosiaal monogaam, maar dit is by sommige spesies die geval dat hulle met ander individue as hul maats sal paar; in ander spesies weer is totale poliandrie of poligamie aan die orde van die dag. Eiers word gewoonlik in 'n nes gelê en een of albei die volwasse voëls broei daarop. Sommige voëls (bv. koekoeke) is broeiparasiete wat hulle eiers in die neste van ander voëls lê en hierdie gasheervoëls broei die kuikens uit en maak hulle groot. Die meeste voëls spandeer 'n korter of langer periode aan ouersorg nadat die kuikens uitgebroei het.
Voëls is op verskillende wyses van nut vir die mens: die meeste is belangrike bronne van voedsel en word gewoonlik gejag of geteel en dan kommersieel beskikbaar gestel. Sommige spesies, veral sangvoëls en papegaaie, is gewild as troeteldiere. Ghwano (voëlmis) word van eilande versamel om as misstof vir landboudoeleindes te gebruik. Voëls figureer in bykans alle aspekte van menslike kultuur, hetsy geloof, die digkuns, mode of musiek. Ongeveer 120-130 voëlspesies het sedert 1600 uitgesterf as gevolg van menslike aktiwiteite en honderde meer vóór dié tyd. Daar is tans talle voëlspesies wat bedreig word deur uitsterwing as gevolg van menslike aktiwiteite en pogings word aangewend om hulle te beskerm.
Evolusie en klassifisering
Die eerste klassifiseringstelsel vir voëls is deur Francis Willughby en John Ray in hul 1676 uitgawe van Ornithologiae ontwikkel. Hulle werk, ietwat aangepas, vorm die basis vir die huidige klassifiseringstelsel wat oorspronklik deur Carolus Linnaeus in 1758 uitgewerk is.
Voëls word gekategoriseer as die klas Aves in wetenskaplike klassifikasie. Filogenetiese klassifikasie plaas voëls in die dinosourusklade Theropoda. Volgens huidige konsensus vorm Aves en hul sustergroep, die orde Crocodilia, saam die laaste oorlewende lede van die reptielklade Archosauria. Filogeneties word Aves oor die algemeen gedefinieër as afstammelinge van die mees onlangse gemeenskaplike voorouer van moderne voëls en Archaeopteryx lithographica. Archaeopteryx is afkomstig van die laat-Juratydperk (ongeveer 155-150 miljoen jaar gelede) en is dan ook die eerste bekende voël bekend onder hierdie definisie. Ander klassifikasies sluit slegs moderne voëlgroepe in en sluit die meeste groepe wat slegs deur fossiele bekend is uit. Een van die redes hiervoor is om die onsekerhede aangaande die plasing van Archaeopteryx in verhouding met diere wat tradisioneel as therapod-dinosourusse bekend staan te vermy.
Moderne voëls word in twee superorders gedeel: die Paleognathae (meestal voëls wat nie kan vlieg nie, soos volstruise) en die uiters diverse Neognathae, wat al die ander voëls bevat. Afhangende van die klassifikasiestelsel wat gebruik word, is daar enigiets tussen 8 800 en 10 200 bekende voëlspesies wat vandag nog bestaan.
Dinosourusse en die oorsprong van voëls
Daar bestaan bewyse dat voëls ontwikkel het uit Theropoda-dinosourusse, en meer spesifiek dat voëls lede is van die Maniraptora, 'n groep Therapoda-dinosourusse wat ook die Dromaeosauridae- en die Oviraptoridae-families insluit. Namate meer en meer nie-voëlagtige Therapoda-dinosourusse ontdek word wat steeds nou aan voëls verwant is, word die eens duidelike onderskeiding tussen voëls en ander diere minder ooglopend. Onlangse ontdekkings in die Liaoning-provinsie in Noordoos-China het onthul dat etlike klein Therapoda-dinosourusse vere gehad het, wat tot hierdie onduidelikheid bydra.
Die vroeë voël, Archaeopteryx, van die Juratydperk, is bekend as een van die eerste "verlore skakels" van die laat-19de eeu wat die teorie van evolusie ondersteun het, selfs al word Archaeopteryx nie as 'n direkte voorouer van moderne voëls beskou nie. 'n Ander vroeë voël is Confuciusornis, van die vroeë Kryttydperk. Dit is moontlik dat albei hierdie voëls voorafgegaan is deur Protoavis texensis, alhoewel die fossiel wat dié naam dra so fragmentaries is, dat daar aansienlike twyfel bestaan of die fossiel wél aan 'n voëlagtige dier behoort. Ander Mesosoïese voëls sluit die Enantiornithes, Yanornis, Ichthyornis, Gansus en die Hesperornithiformes in – 'n groep lopende duikvoëls wat amper soos dobbertjies en seeduikers gelyk het. Die Cryptovolans en Microraptor van die Dromaeosauridae-familie mag miskien tot aangedrewe vlug in staat gewees het, min of meer tot dieselfde mate as Archaeopteryx. Cryptovolans het eienskappe besit wat ook by moderne voëls voorkom: hul borsbeen was verleng teen 'n hoek met die middellyn van die borsbeen en na buite gerig, loodreg op die ribbekas. Hierdie verlenging dien as 'n anker waaraan moderne voëls se vlerkspiere geheg is, sodoende beskik die voëls oor voldoende hefkrag vir vlug. Cryptovolans se rugstring blyk ook buigsaam te wees, net soos dit by moderne voëls die geval is, om te voorkom dat die werwels nie tydens vlug uitgly nie. As gevolg van hierdie eienskappe is Cryptovolans eintlik selfs 'n beter "voël" as Archaeopteryx, aangesien laasgenoemde nié hierdie eienskappe besit nie. As gevolg van hierdie eienskappe het sommige paleontoloë voorgestel dat lede van die Dromaeosauridae-familie in werklikheid basale ("basis") voëls is en dat die groter lede van die familie op 'n tyd kon vlieg, maar dat latere vorme nie daartoe in staat was nie. Hul hipotese is derhalwe dat voëls nie van die Dromaeosauridae-familie afstam nie, maar dat die Dromaeosauridae-familie van voëls afstam. Bewyse vir hierdie teorie is tans nog onvoldoende, aangesien die presiese verhouding tussen die mees gevorderde lede van Maniraptora en die primitiefste egte voëls steeds nie goed begryp word nie.
Sommige dinosourusse, wat bekend staan as Ornithischia, het voëlagtige heupbene, maar voëls het ontwikkel uit Saurischia-dinosourusse wat reptielagtige heupbene het. Dit bewys dat voëls hul heupstruktuur onafhanklik ontwikkel het. Die voëlagtige heupstruktuur het selfs 'n derde keer onafhanklik ontwikkel: tussen lede van Therizinosauridae, 'n spesifieke groep Theropoda-dinosourusse.
'n Alternatiewe teorie oor die ontwikkeling van voëls word voorgestel deur sommige wetenskaplikes, waaronder Larry Martin en Alan Feduccia. Die teorie stel voor dat voëls (insluitende lede van Maniraptora) van vroeë archosourusse soos Longisquama afstam. Die teorie word tans betwis deur die meerderheid paleontoloë, asook deur kenners in die studie van veerontwikkeling en evolusie.
Klassifisering van moderne voëls
Moderne voëls word as Neornithes geklassifiseer en dit is tans bekend dat die groep tot 'n basiese groep afstammelinge ontwikkel het aan die einde van die Kryttydperk. Die Neornithes word verdeel in die Paleognathae en die Neognathae. Die Paleognathae sluit die stuithoenders van Sentraal- en Suid-Amerika in, asook die loopvoëls. Soos die naam aandui, is loopvoëls groot voëls wat nie tot vlug in staat is nie.
Daniel Flynn (akteur)
Daniel Flynn (gebore 1961) is 'n Engelse akteur. Hy is bekend vir sy rolle in die rolprent Biggles: Adventures in Time (1986) en in die televisiereeks The Bill (1984).
Pous Johannes XI
Johannes XI was die 125ste pous van die Rooms-Katolieke Kerk.
Pontifikaat
Pous Johannes XI staan sterk onder die invloed van sy ma, Marozia. Hy het die hervorming van die kloosterlewe gesteun, veral die van die klooster van Cluny.
Toe Marozia in die somer van 932 weer trou met haar swaer, koning Hugo van die Provence, het die pous se jonger halfbroer koning Alberic II in Desember, die pous en sy moeder gevange geneem. Johannes se mag is beperk tot kerklike sake en hy moes na Alberic se pype dans. Hy moes die patriarg van Konstantinopel en aartbiskop Artold van Reims in 933 vereer met die pallium.
Die pous is dood gedurende sy gevangeskap.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
James O. Barrows
James O. Barrows (29 Maart 1855 – 7 Desember 1925) was 'n Amerikaanse akteur. Hy was bekend vir sy rolle in die rolprente Down Home (1920), When Dawn Came (1920), The White Dove (1920), en The Old Fool (1923).
Jaco de Bruyn
Jaco de Bruyn is 'n Suid-Afrikaanse model uit Pretoria. Hy dra die titel van Mnr. Pretoria 2009, en hy was ook die naaswenner in die Mnr. Suid-Afrika-kompetisie in 2009. Hy het in 2009 die Heat-tydskrif se Man Watch-kompetisie gewen.
68ste Oscar-toekenningsaand
Die 68ste Oscar-toekenningsaand is op 25 Maart 1996 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1995. Die aanbieder was Whoopi Goldberg.
Braveheart het vyf van die 10 Oscars gewen waarvoor dit benoem is, insluitende vir beste rolprent. Dit het egter geen akteursbenoemings gekry nie; die volgende beste prent wat dit reggekry het, was The Lord of the Rings: The Return of the King wat in 2004 altesaam 11 benoemings gekry het waarvan nie een vir ’n akteur was nie.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Hendrekaspruit
Die Hendreka is 'n rivier wat in die suide van die Krugerwildtuin in Mpumalangaprovinsie van Suid-Afrika vloei. Dit is 400 km oos van Pretoria, die hoofstad. Die Hendreka is deel van die Komati-opvanggebied.
Die gemiddelde temperatuur hier is 23 °C. Die warmste maand is Oktober met 27 °C en die koudste Julie op 16 °C. Die gemiddelde reënval is 970 millimeter per jaar. Die natste maand is Januarie, met 216 millimeter reën, en die droogste Junie, met 2 millimeter.
Brian Thompson
Brian Thompson (gebore 28 Augustus 1959) is 'n Amerikaanse akteur, regisseur, en skrywer. Hy is bekend vir sy rolle in die rolprente Cobra (1986), DragonHeart (1996), Mortal Kombat: Annihilation (1997), en Joe Dirt (2001).
Li Ning
Na die Spele van 1988, waartydens hy geen medaljes kon inpalm nie, beëindig Li sy sportloopbaan. In 1990 begin hy 'n besigheid wat sportklere en -skoene vervaardig.
In 2000 word Li die eerste Chinese gimnas wat in die "Internasionale Gimnastiekheldesaal" vereer word.
By die Olimpiese Somerspele van 2008 in Beijing was Li Ning die laaste fakkeldraer en steek hy die Olimpiese vlam in die Beijing Nasionale Stadion aan die brand.
Buchteln
Buchteln (ook: Wuchteln, Ofennudeln of Rohrnudeln in Beiere en die Palts, soms ook Einback genoem) is 'n soort soet gebak ("Germknödel") wat van gisdeeg berei en voor die bakproses in kluitjies gevorm word. Buchteln, wat met of sonder vulsel bedien word, is 'n tipies Boheemse gereg wat ook ingang tot die Saksiese, Swabiese, Beierse en Oostenrykse kookkuns gevind het.
Die Oostenrykse en Boheemse variant word dikwels met 'n vulsel van Powidl (pruimpuree), papawersaad, kwark of appelkooskonfyt geniet, in Beiere daarnaas ook dikwels met rosyntjies, Powidl of vars pruime. As Weense spesialiteit word vyf Buchteln voor die bakproses tot 'n kring met 'n bol in die middel saamgevoeg. Ná die bakproses word versiersuiker oor die gebak gestrooi. Weense Buchteln word warm bedien. Buchteln word dikwels met warm vanieljesous bedien. In sommige streke word Buchteln ook sonder vulsel gebak en met suurkool geniet.
Die term Dukatenbuchteln verwys na 'n variant wat - sodra dit klaar gebak is - so groot soos 'n eier is.
In die kookkuns van Bo-Silesië word Buchteln van dieselfde deeg soos Dampfnudeln berei en op 'n doek in die stoomkamer van 'n kookpot gaargemaak. Silesiese Buchteln word tradisioneel met bloubessie- of braambessiekompot geniet.
Witkatstert
Die witkatstert (Bulbinella cauda-felis) is 'n struik wat hoort tot die aalwynfamilie Asphodelaceae. Die struik is endemies aan die Noord- en Wes-Kaap. Die blomme is wit van kleur.
In Engels staan die plant bekend as die Cat's tail bulbinella.
Salsa (dans)
Salsa is 'n populêre dans van Karibiese oorsprong wat op salsamusiek gedans word.
In baie style van salsa-dans, as 'n danser hul gewig verskuif deur te trap bly die bolyf byna onaangeraak deur die gewigsveranderinge. Gewigsveranderings veroorsaak dat die heupe beweeg. Arm- en skouerbewegings word ook ingesluit. Salsa gebruik oor die algemeen musiek wat wissel van sowat 150 klop per minuut tot sowat 250 kpm, hoewel die meeste dans iewers tussen 160-220 kpm gedoen word. Die basiese salsa-dansritme bestaan uit drie stappe vir elke vier klanke musiek. Die vreemde aantal stappe skep die sinkoppering inherent aan Salsa-dans en verseker dat dit 8 klanke musiek neem om terug te gaan na 'n nuwe reeks stappe.
Verwysings
Salsa
SV Blouwit Berlyn
SV Blouwit Berlyn  is 'n sportklub uit die Tempelhof-distrik van Berlyn, die hoofstad van Duitsland, veral bekend vir sy sokkerafdeling. Behalwe sokker, het die klub ook 'n afdeling vir handbal.
Geskiedenis
Die klub se oudste voorganger was Berliner FC Vorwärts 1890, wat op 2 November 1890 gestig is. Die klub was 'n stigterslid van die Duitse sokkerbond in Leipzig in 1900. Vorwärts het die Berlynse kampioenskap in 1902, 1903 en 1921 gewen. Die klub het ook sy grootste sukses in 1921 behaal toe dit die eindstryd om die Duitse kampioenskap gehaal het, waar daar met 0-5 teen 1. FC Neurenberg verloor is. Die klub het in dieselfde jaar 4 lede vir die Duitse nasionale sokkerspan gelewer.
Die ander voorganger was Berliner Thor- und Fussball Club Union 1892 (BTuFC Union), wat op 8 Junie 1892 gestig is. Hierdie klub was ook 'n stigterslid van die Duitse sokkerbond in Leipzig in 1900 en het in 1905 die Duitse kampioen geword deur Karlsruher FV met 2-0 in die eindstryd te verslaan.
Asus Eee PC
Eee PC [iː piː siː] is 'n reeks van netboek-skootrekenaars wat deur die Nasionaal-Chinese rekenaarvervaardiger Asus vervaardig word. Die akroniem Eee is uit die beginletters van die reklameleuses „Easy · Excellent · Exciting“ (eenvoudig, uitstekend, opwindend) en „Easy to Learn, Easy to Work, Easy to Play“ gevorm.
SV Blouwit Berlyn
Geskiedenis
Blau-Weiss het in 1950 die Oberliga Berlyn op die hoogste vlak gehaal, maar het in 1963, met die stigting van die Bundesliga, in die Regionalliga Berlyn op die tweede vlak gespeel. In 1973 het die klub onsuksesvol aan die uitspeelwedstryde om promosie na die Bundesliga deelgeneem. Na 1974 het die klub in die derde en vierde ligas meegeding, maar in 1984 het die klub die derde liga gewen en is na 'n reeks uitspeelwedstryde na die 2. Bundesliga gepromoveer. In 1986 het die klub sy grootste na-oorlogse prestasie gelewer deur tweede te eindig en verrassend na die Bundesliga te promoveer.
Die klub is egter na een seisoen gerelegeer en het hierna finansieel vinnig agteruitgegaan. In 1992 is die klub bankrot verklaar. Dit is onmiddellik herstig as SV Blouwit Berlyn, maar moes in die laagste stadsligas weer oor begin. Teen 1996 het die klub weer die Landesliga Berlyn gehaal op die sesde vlak, maar die klub is in 2006 weer na die Bezirksliga gerelegeer, waar die klub steeds vandag meeding (status: 2007).
Hyslop's Creek
Hyslop's Creek is 'n klein takrivier van die Suidkaaprivier in Mpumalangaprovinsie van Suid-Afrika. Dit vloei noordwaarts naby die grens met Eswatini.
Asus Eee PC
Geskiedenis
Die eerste skootrekenaar, wat onder die naam Eee PC teen 'n relatief lae prys bemark is, was die Eee PC 700-mini-skootrekenaar. Intel het vir hierdie kategorie klein skootrekenaars in Februarie 2008 die vakterm netbook ingevoer. Die Eee PC 700 is vanaf 16 Oktober 2007 op die Nasionaal-Chinese mark aangebied, vroeg in November in die Verenigde State en vanaf mid-November ook in die Verenigde Koninkryk. Die rekenaar is vanaf 24 Januarie 2008 op die Duitse en Oostenrykse mark aangebied.
Die vraag na Eee-PC-rekenaars was in alle lande van begin af hoër as die aanbod. Asus het geen verkoopsyfers bekend gemaak nie, maar hulle was sterk genoeg dat 'n hele reeks mededingers van die geleentheid gebruik gemaak het en soortgelyke mini-skooterekenaars begin vervaardig het.
Yperiet (skildery)
Yperiet is 'n skildery van die Vlaamse skilder Jan Theuninck, gemaak in 2004.
Die skildery beskryf die verskrikkinge van die chemiese oorlog en die duisende slagoffers as gevolg hiervan.
Die werk is geskilder met akriel op doek en is 70 cm hoog en 100 cm breed.
Abraham in Islam
Ibrahim (Arabies: إبراهيم ʾIbrāhīm), bekend as Abraham in die Hebreeuse Bybel, word in Islam erken as ’n profeet en boodskapper van Allah. Die Koran hou Abraham voor as ’n "voorbeeld van deug: gehoorsaam aan Allah, opreg, nie een van die heidene nie". In hierdie sin word Abraham beskryf as verteenwoordigend van die "oermens in universele oorgawe aan die Goddelike Werklikheid voor die verbrokkeling daarvan in godsdienste wat van mekaar geskei word deur verskille in vorm".
Ashley Laurence
Ashley Laurence (gebore 28 Mei 1966) is 'n Amerikaanse aktrise. Sy is bekend vir haar rolle in die rolprente Hellraiser (1987), Hellbound: Hellraiser II (1988), Mikey (1992), en Lurking Fear (1994).
Abraham in Islam
Moslems glo Abraham het in dié tyd die leier van die regverdiges geword en dit is van hom dat die mense van die Arabiese Skiereiland en Israel afstam. Hy het ’n belangrike rol gespeel om Arabië en Kanaän van afgodery te suiwer. Hy het albei plekke geestelik gereinig en die huise van aanbidding daar fisiek heilig gemaak. Abraham en sy seun Ismail (Ismael) het ook die bedevaart ingestel.
Jerome Flynn
Jerome Flynn (gebore 16 Maart 1963) is 'n Engelse akteur. Hy is bekend vir sy rolle in die rolprent Loving Vincent (2017) en in die televisiereekse Black Mirror (2011), Game of Thrones (2011), en Ripper Street (2012).
John Michael Talbot
John Michael Talbot (8 Mei 1954, gebore in Oklahoma City, Oklahoma, VSA) is 'n Amerikaanse Rooms-Katolieke sanger, liedjieskrywer en kitaarspeler. Hy is die Katolieke Kerk se grootste opnamekunstenaar. Hy is ook die grondlegger van die monnikeorde The Brothers and Sisters of Charity, wat in Eureka Springs, Arkansas geleë is.
1. FC Keulen
1. FC Keulen is 'n Duitse sportklub uit Keulen wat op 13 Februarie 1948 ontstaan het deur 'n samesmelting tussen Kölner BC 01 en SpVgg Sülz 07.
FC Keulen was een van die 16 klubs wat aan die eerste Bundesligaseisoen deelgeneem het en was ook die eerste Bundesligakampioen. In die 1977/78-seisoen het die span die sogenaamde “dubbel” gewen, maar in die jare '80 het die klub geleidelik agteruit begin boer. In 1999 is FC Keulen vir die eerste keer na die Bundesliga 2 gerelegeer.
FC Keulen speel sy tuiswedstryde op die RheinEnergieStadion, vroeër bekend as die Müngersdorf Stadion.
Erelys
Duitse sokkerkampioen DFB-Pokal
Gagik I van Vaspurakan
Gagik I Artsruni (Armeens: Գագիկ Ա Արծրունի; 879/880 – 943) was die heerser van die koninkryk van Vaspurakan in Suid-Armenië, aanvanklik as prins van Noordwes-Vaspurakan (Gagik III, 904–908) en daarna tot en met sy afsterwe as koning. Hy het hom ook die titel veroorloof van Koning van Armenië, afkomstig vanuit die Bagratuni-dinastie. Hy was egter afkomstig uit die Huis van Artsruni.
Agtergrond
Die hoogland van Armenië was sedert die einde van die 7de eeu onder Arabiese beheer, met aan die hoof daarvan 'n ostikan (goewerneur) wat die Oemajjadiese en later Abbasidiese kalifate verteenwoordig het, en die toneel was van verskeie gevegte teen die Bisantyne sedert die 9de eeu. Ten einde Arabiese gesag te versterk is hierdie sogenaamde ostikans in verskeie streke van die Armeense emirs geplaas; die geskiedkundige provinsie van Vaspurakan was geen uitsondering hierop nie. In opposisie hierteen het die Armeense adellikes ishkhans (prinse) geskep ten einde geleidelik hul gesag in die streek uit te brei.
Jeug en agtergrond
Hy was die tweede seun van Grigor-Derenik Artsruni, die prins van Vaspurakan, en Sophia Bagratuni, die dogter van Koning Ashot I van Armenië. Hy is in 879 of 880 gebore. By die afsterwe van Grigor-Derenik in 887 het Gagik Apumrvan Artsruni die regent van Vaspurakan (en later die ishksan) geword en is Grigor-Derenik se drie kinders, Gagik, Ashot-Sargis, en Gurgen aan hom gegee. In antwoord op Gagik Apumrvan Artsruni se afvalligheid tydens 'n militêre operasie wat deur Smbat I van Armenië beveel is, het Gagik I Artsruni vir Gagik Apumrvan Artsruni vermoor en is die regentskap aan Ashot-Sargis gegee. Gevolglik het Smbat I vir Gagik tot die rang van generaal bevorder en vir Gurgen tot marzpan (goewerneur).
Ishkhan
Gagik het sy ouer broer Ashot-Sargis in 904 opgevolg as ishkhan en Gourgen toegelaat om oor die suidoostelike besittings van die Artsruni-familie te regeer; albei het goed saamgewerk tot die dood van Gurgen in 923. Na verskeie rebelle-aanvalle het Gagik 'n talent ontwikkel om militêre en politieke strategieë te skep, en daarnatoe gewerk om die aantal Moslem-enklawes van Vaspurakan te verminder.
Koning
Gagik was 'n bondgenoot van die Sajid-emir van Azerbeidjan (Iran), Yusuf ibn Abi'l-Saj, van wie hy in 908 erkenning gekry het as koning, teen die Bagratid Smbat I. Sy staat is erken deur die Bisantynse Ryk, wat aan hom die titel "prins van vorste" toegeken het, welke tradisioneel deur die vooraanstaande Armeense heerser gedra is. Sy legitimiteit het 'n verdere hupstoot gekry toe die Armeense catholicos, Johannes V die Historikus, die Moslem-oorheersde Dvin in 924 vir Vaspurakan verlaat het. Gagik het egter later sy standpunt omgekeer en hom geskaar by die seun en opvolger van Smbat, Ashot II. Hy is ook bekend as die oprigter van die Armeense Katedraal van die Heilige Kruis.
Soera
duimnael|220px|Al-Fatiha ("Die Aanhef"), die eerste soera van die Koran wat in sy geheel geopenbaar is.
’n Soera (Arabies: سورة sūrah; meervoud: سور, soewar) is die hoofstukke waaruit die Koran bestaan. Daar is 114 soewar (of soeras), wat elk uit ’n aantal ajat (verse; enkelvoud: aja) bestaan. Die soeras is nie almal ewe lank nie – die kortste een, Al-Kawthar ("Oorvloed"), het net drie ajat, terwyl die langste een, Al-Ba'karah ("Die Koei"), 286 het.
Van die 114 soeras is 87 in Mekka geopenbaar en 27 in Medina. Die soeras wat geopenbaar is ná Mohammed se vlug na Medina word Medinees genoem en dié daarvoor Mekkaans. Die Mekkaanse hoofstukke handel meestal oor geloof en die laaste oordeel, en die Medinese hoofstukke oor beloning en straf in die hiernamaals, asook wetgewende voorskrifte en polemiek in verband met Jode en Christene met wie Mohammed in Medina in aanraking gekom het. Buiten At-Tawbah ("Die Boetedoening"), begin al die hoofstukke met "In die naam van Allah, die Barmhartige, die Genadige". Dit is bekend as die basmala en dui die grens tussen hoofstukke aan.
Die soeras is nie in ’n chronologiese of tematiese volgorde nie en is min of meer van lank tot kort georden (behalwe die eerste hoofstuk, wat net sewe ajat het). Soeras word tydens gebede voorgedra. Hoofstuk 1 word herhaal in elke eenheid van gebed, en sommige eenhede van gebed sluit die voordra van enige hele hoofstuk of deel daarvan in.
Name
Die woord "soera" is in Mohammed se tyd gebruik as ’n term met die betekenis "hoofstuk" of "deel" van die Koran. Dit kom op verskeie plekke in die Koran voor, soos in soera 9:86: "En wanneer ’n soera geopenbaar word: Glo in Allah en strewe hard saam met Sy Boodskapper, dan vra die rykes tussen hulle vir u om toestemming en sê: Laat ons agterbly, sodat ons by die tuisblyers kan sit."
In die Afrikaanse Koran word dit soms vervang met die woord "hoofstuk", soos in soera 24:1: "Dit is ’n Hoofstuk wat Ons geopenbaar en verpligtend gemaak het, en waarin Ons duidelike tekens geopenbaar het, sodat julle mag onthou."
Sommige kenners dink die woord soera het dieselfde stam as die Hebreeuse woord 'שורה' ("ry"). Ander meen dit hou verband met die Arabiese woord sur ("muur") of met die Siriese woord wat "skrif" beteken. Geen konsensus bestaan egter nie.
Die Koran se hoofstukke het nie name gehad toe hulle aan Mohammed geopenbaar is nie. Die profeet het volgens sommige haditversamelings die hoofstukke se eerste vers gebruik om hulle te onderskei. Dit was die Arabiese tradisie, nes in baie ander dele van die wêreld in dié tyd, om goed name te gee na aanleiding van hul unieke eienskappe. Hulle het dit ook met die name van die soeras gedoen. Sommige kom in hadit voor. Ander het name gekry volgens die sentrale tema, soos Al-Fatiha ("Die Aanhef") en Yusuf ("Josef"), terwyl party genoem is na die eerste woord van die hoofstuk, soos 'Kaf ("Kôf"), Yasin ("Jaasien") en Ar-Rahman ("Die Barmhartige"). Sommige soeras is ook genoem na ’n unieke woord wat in die hoofstuk voorkom, soos Al-Ba'karah ("Die Koei"), An-Nur ("Die Lig"), An-Nahl ("Die By"), Al-Hadid ("Yster") en Al-Ma'un ("Weldade").
Yperiet
regs|200px|Voorstelling van 'n mosterdgas molekule. duimnael|Chemiese formule vir Yperiet: 1,1-thiobis(2-chloorethaan)
Hlamanyatirivier
Hlamanyatirivier is 'n sytak van die Komatirivier in Mpumalangaprovinsie van Suid-Afrika. Dit vloei noordwaarts, ten weste van die grens met Eswatini.